Mér líkar vel að vera einhleyp . Mér líkar líka vel þegar fólk sýnir frumkvæði og ég veit að það getur krafist hugrekkis að sýna það . En þegar frumkvæði verður eiginlega að áreiti og alls konar sem teljast verður óviðeigandi finnst mér nóg komið . Ég prófaði Tinder einu sinni en á þeim tíma varð maður að skrá sig þar inn í gegnum Facebook svo það var tiltölulega auðvelt að leita mann uppi . Þeir voru þónokkrir sem fundu mig þar eftir að hafa séð mig á Tinder án þess að við hefðum „ matchað “ . Og skilaboðaskjóðan mín á Facebook fylltist fljótlega af alls konar skilaboðum ; misgáfulegum og mishuggulegum , jafnvel svo svæsnum að skilaboðaskjóðuna verkjaði undan þeim . Eftir að ég breytti hjúskaparstöðu minni í „ gift “ á Facebook ( smávegis saklaus lygi sem skaðar engan ) fór ég loksins að fá frið fyrir körlum sem langaði að fá mig í rúmið . Ég held ég tali fyrir hönd meirihlutans þegar ég segist ekki fá neitt út úr því að sjá myndir af typpi , í reisn eður ei . Ég skil ekki af hverju karlmenn halda að slíkar myndasendingar séu sexí . Og kæru karlar , konur tala . Við vinkonurnar sýnum hver annarri þessar myndir og hlæjum og gerum bara grín að þeim . Því þetta getur verið ákaflega kjánalegt og hlægilegt . Ég fór í gegnum skilaboðaskjóðuna mína á Facebook í morgun og það tók mig óratíma að vinsa úr öllum þessum skilaboðum sem ég hef fengið frá körlum héðan og þaðan af landinu en ég ákvað að birta nokkur „ samtöl “ til að sýna hvurslags gullmolar þetta eru . Þetta er frá karlmönnum á öllum aldri , allt frá þrítugsaldri upp í sjötugsaldur , mönnum sem ég hef aldrei hitt , að mér vitandi , eða talað við áður en þeir sendu mér þessi skilaboð . Þeirra vegna hafa innsláttar - og stafsetningarvillur verið lagfærðar . Njótið lestursins ! Þessi maður , á miðjum aldri , byrjaði ekki einu sinni á því að heilsa heldur vatt sér beint að efninu : Hann : „ Alveg til í spjall við þig og sjáum hvað kemur út úr því . Held það gæti verið gaman en heyrumst . “ Ég : „ Sæll . Má ég spyrja hvers vegna þú ákvaðst að senda mér þessi skilaboð . Spyr bara af því að við þekkjumst ekki neitt . “ Hann : „ Sá þú single . Takk fyrir svarið en ok ef nei . En smáhittingur og hver veit nema athuga . Kannski bara gaman . Við þekkjumst ekki sem er bara betra . Ég góður maður og þú góð kona . Er hægt að hafa byrjunina betri ? Er að vinna og heyrumst síðar . “ Marga langar í Netflix og kúr . Þar á meðal þennan : Hann : „ Hvað er verið að gera ? “ Ég : „ Bara taka því rólega fyrir framan sjónvarpið . “ Hann : „ Ég er ekki að gera neitt . Langar svooooo að kúra . “ Ég : „ Ég skil . Þetta er líka ekta svona kúruveður . “ Hann : „ Ef maður ætti nú kúrudýr , óþekka stelpa . “ Þessi gaur er einn af mínum „ uppáhalds “ í skilaboðaskjóðunni á Facebook . Hann hafði uppi á mér eftir að ég ákvað að „ matcha “ ekki við hann á Tinder og sendi mér því skilaboð á Messenger . Hann : „ Hvað ertu að gera ? “ Ég : „ Er í afmæli . “ Hann : „ Viltu kíkja til mín eftir það ? Stelpan mín er reyndar sofandi hérna heima . “ Ég : „ Ég er ekki að leita að skyndikynnum , bara svo það sé á hreinu . “ Hann : „ Hjúkket . Frábært . Sama hér . “ Smátími leið . Hann : „ Þannig að þú vilt örugglega ekki kíkja hingað í smákúr á eftir ? “ Ég : „ Nei . “ Hann : „ OK . “ Hann : „ Viltu kíkja til mín í kvöld ? “ Ég : „ Er að fara í saumó . “ Hann : „ Já , ókei . Thí hí hí . Eftir saumó . Getum fengið okkur ís . “ Ég : „ Nei , saumó er búinn seint . “ Hann : „ Já , ok . Seinna ? Ég bít ekki . Nýhættur . Farinn að kyssa í staðinn . En kann mig alveg sko . Maður bíður þar til er sagt gjörðu svo vel . “ Ég svaraði engu . Svolítill tími leið : Hann : „ Er það ekki rétt ? “ Ég : „ Jú , það er rétt . En sorrí , ég held við séum ekki á sömu blaðsíðu . Takk fyrir spjallið . “ Broskarl fékk að fylgja með . Þá reiddist vinurinn : Hann : „ Nei , fyrst þú ert að ákveða fyrir mig á hvaða blaðsíðu ég er þá er ágætt að hafa það svoleiðis . Alltaf er ég að græða og einfalda líf mitt . Ef þig langar að vita það þá erum við á sömu blaðsíðu , meira en þig grunar . Er ekki að nenna ímyndunarveiki eða álíka vitleysu , ég er betur settur án þess . Já , sömuleiðis . Þú bara gerir það upp við þig hvað þú vilt gera . Ég verð hér en lít svo á að þú viljir ekki meiri samskipti , þannig að restin er í þínum höndum . Þú sendir bara á mig ef þú vilt skoða þetta eitthvað betur , þinn missir . En mér finnst alltaf jafnskrýtið þegar fólk ákveður fyrir mann hverju maður er að leita að eða hugsa eða gera , sérstaklega fólk sem þekkir mann lítið sem ekki neitt . En hafðu það gott og gangi þér vel . Heyrist þér ekki veita af . “ Nokkrum klukkutímum síðar hafði ég ekkert svarað honum og þá sendi hann þetta ( og var svo blokkaður ) : Hann : „ Og eigðu góðan dag . “ Nektar - og typpamyndirnar eru óteljandi sem ég hef fengið ( kannski maður gefi út ljósmyndabók einn daginn ) . Þessi „ rakst “ í einhvern takka og sendi mér mynd af sér kviknöktum . Ég hafði ekki talað mikið við hann fram að því . Hann : „ Vá . Sendi ég þessa mynd ! Var að fikta í símanum og ná myndum . Eða var það tölvan ? Ekki meiningin að senda myndina . “ Svo koma nokkrir gullmolar úr ýmsum áttum , en allir eiga það sameiginlegt að hafa verið sendir á mig af ókunnugum mönnum sem ég hafði aldrei talað við eða hitt . Maður 1 : „ Vá , hvað var gott að sofa hjá þér . Eða sko … Ég fróaði mér yfir myndinni af þér . Vona að það sé í lagi . “ Maður 2 : „ Ég er lamaður fyrir neðan mitti , en get haft sáðlát . “ Maður 3 : „ Ég hef ólæst . Bíð þín í pottinum . Heimilisfangið er … . “ Maður 4 : „ Er með stærra typpi en flestir . “ Maður 5 : „ Geturðu ekki bara fengið að fara heim úr vinnunni núna ? Sagt að þú sért veik . Ég er svo ógeðslega graður . Langar í þig . “